На основу члана 34. Закона о јавној својини („Службени гласник РС“ бр. 72/2011, 88/2013, 105/2014, 104/2016 – др закон, 108/2016, 113/2017, 95/2018 и 153/2020), и Закључка Градског већа града Врања број 06-254/2022-04, од 17.11.2022. године, ЈУ „Туристичка организација града Врања“, расписује:

**Ј А В Н И К О Н К У Р С**

**ради прикупљања писаних пријава за давања у закуп дрвених монтажних кућица**

**за уличну Новогодишњу продају**

ЈУ „Туристичка организација града Врања“ расписује Јавни конкурс ради прикупљања писаних пријава за издавање 10 (десет) монтажних дрвених кућица за потребе уличне Новогодишње продаје. Кућице се налазе на градском шеталишту у Врању, у улици Краља Стефана Првовенчаног од продавнице YUMCO до зграде Градске управе у Врању. Монтажни дрвени објекти „Кућице“ су нумерисане и обележене. Право на конкурс имају сва правна и физичка лица.

**1.** Монтажни дрвени објекти „Кућице“ за уличну продају, закупљују се на период од 01.12.2022. до 06.01.2023. године.

**2.** Цена закупа дрвене монтажне кућице на дневном нивоу кошта 120,00 дин без ПДВ-а по 1 m2. Површина једне кућице је 4 m2 што укупно износи 480,00 динара без урачунатог ПДВ-а, односно 576.00 динара са урачунатим ПДВ-ом.

**3.** Закупац ће плаћати закупнину у целокупном износу за дане закупа у зависности од број дана на који закупљује, и то најкасније до 15.12.2022. године.

**4.** Mонтажни дрвени објекти „Кућице“ закупцима би служиле за обављање делатности продаје робе на мало у складу са Законом. Продаја ван простора монтажних дрвених кућица није дозвољена.

**5.** У кућицама би се вршила улична продаја за Новогодишње празнике која би подразумевала продају новогодишњих украса, новогодишње расвете, честитки и разних украсних предмета.

**6.** **Није дозвољена** продаја текстилне, пиротехничке робе и осталих производа широке производње.

**7.** У дрвеним кућицама нема струје као ни санитарног мокрог чвора. У случају потребе за струјом Закупац је дужан да сам обезбеди напајање објекта електричном енергијом према условима ПД «Југоисток» Ниш – Огранак ЕД Врање.

**8.** Закупац је дужан да:

- монтажни објекат – дрвене кућице одржава у уредном стању,

- не оштећује површину монтажног објекта коју користи,

 - након завршетка коришћења изврши комплетно чишћење и сређивање монтажног објекта, као и да доведе монтажни објекат у првобитно стање.

**9.** Закупац је обавезан да изврши закључивање уговора о закупу монтажног дрвеног објекта са ЈУ „Туристичка организација града Врања“. Закупац ће закупљени простор користити само за своје потребе и нема право да другоме издаје у подзакуп.

**10.** Уговорене стране задржавају право на једнострани раскид уговора без навођења разлога, слањем писаног обавештења другој уговореној страни са отказним роком од 5 дана од дана пријема обавештења о раскиду. Уколико закупац не плати закупнину најкасније до 15.12.2022. године доћи ће до раскида уговора без отказног рока.

**11.** Пријава за доделу у закуп монтажних дрвених објеката ради уличне Новогодишње продаје, се подноси у затвореној коверти, са назнаком «Пријава за конкурс» на адресу: др. Димитрија Јовчића бр. 6, 17500 Врање, предајом лично у просторијама управе ЈУ „Туристичка организација града Врања“, или на и-меил адресу: info@tovranje.rs .

 **12.** Рок за подношење пријава је 8 дана од дана објављивања јавног конкурса закључно са 28.11.2022. године до 12 часова. Пријаве поднете након оглашеног рока и непотпуне пријаве неће се узети у разматрање.

 **13.** Разматрање пријава у поступку јавног конкурса одржаће се дана 28.11.2022. године, у Врању, у просторијама ЈУ „Туристичка организација града Врања“, ул. др. Димитрија Јовчића бр. 6, са почетком у 12:15 часова.

 **14.** У колико се јави већи број заинтересованих лица за закуп дрвених монтажних објекта „Кућица“ од броја предвиђених кућица за изнајмљивање, право на доделу закупа ће се додељивати по редоследу пристиглих пријава на јавни конкурс.

**15.** Ако неко од учесника Јавног конкурса одустане од пријаве или дође до превременог раскида уговора, закуп кућица понудиће се следећем подносиоцу пријаве у колико је то лице и даље заинтересовано без поновног објављивања Јавног конкурса.

**16.** У случају да се за исти монтажни објекат јаве два или више подносиоца пријаве, избор закупца вршиће се на основу лицитације. Закупци ће предати писану понуду (Пријавни образац бр. 2) у затвореној коверти до дана 29.11.2022. године до 12 часова са понуђеном ценом и предати га у просторијама Јавне установе Туристичке организације града Врања, где ће се у 12:15 часова разматрати пристигле понуде, и донети коначан закључак за давање у закуп монтажних објекта.

**17.** За додатне информације обратити се у Инфо центру ЈУ „Туристичка организација града Врања“ (пешачка зона) у улици Краља Стефана Првовенчаног бр. 43 или у Туристичкој организацији града Врања у улици др. Димитрија Јовчића бр. 6, или на броју телефона 017/417-545.

**18.** Текст јавног конкурса се објављује на званичној интернет страници ЈУ „Туристичка организација града Врања“ - [www.turistickavranje.rs](http://www.turistickavranje.rs), и на званичној интернет страници Града Врања - [www.vranje.org.rs](http://www.vranje.org.rs) .

У Врању, 18.11.2022. године

**ПРИЈАВНИ ОБРАЗАЦ БР. 1**

**РАДИ ДАВАЊА У ЗАКУП ДРВЕНИХ МОНТАЖНИХ КУЋИЦА**

**ЗА УЛИЧНУ НОВОГОДИШЊУ ПРОДАЈУ**

|  |  |
| --- | --- |
| **Име и презиме подносиоца**(или назив правног лица) |  |
| **ЈМБГ подносиоца**(ПИБ за правна лица) |  |
| **Адреса пребивалишта**(адреса седишта правног лица) |  |
| **Контакт телефон** (или е-маил адреса подносиоца) |  |
| **Монтажни објекат за који се аплицира**(уписати број места од 1 - 10) |  |
| **Намена:** |  |

Уз пријавни образац, прилажем следећу документацију:

* за физичка лица очитана лична карта,
* извод из АПР за правна лица
* уверење локалне пореске администрације да је понуђач измирио локалне пореске обавезе,
* овлашћење за заступање уколико подносилац пријаве наступа преко заступника.

Подносилац пријаве својеручним потписом прихвата све услове из јавног огласа.

 У Врању, ПОДНОСИЛАЦ

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**ПРИЈАВНИ ОБРАЗАЦ БР. 2**

**РАДИ ДАВАЊА У ЗАКУП ДРВЕНИХ МОНТАЖНИХ КУЋИЦА**

**ЗА УЛИЧНУ НОВОГОДИШЊУ ПРОДАЈУ**

|  |  |
| --- | --- |
| **Име и презиме подносиоца**(или назив правног лица) |  |
| **ЈМБГ подносиоца**(ПИБ за правна лица) |  |
| **Адреса пребивалишта**(адреса седишта правног лица) |  |
| **Контакт телефон** (или е-маил адреса подносиоца) |  |
| **Монтажни објекат за који се аплицира**(уписати број места од 1 - 10) |  |
| **Понуђена цена по 1 m2:** |  |

Пријавни обрасц бр. 2 подноси се само у случају лицитације, односно ако су се на Јавном конкурсу јавила два или више понуђача.

 У пријавном обрасцу обавезно је попунити сва поља и навести своју понуђену цену.

 У Врању, ПОДНОСИЛАЦ

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_